Document ID: /roh_data/filtered/fineweb-2-filterrobots_roh.jsonl.gz/15138

La midada al timun n'è dentant nagina surpraisa. Gia il 2016 ha Affentranger annunzià da demissiunar en radund dus onns, uschia communitgescha il concern da construcziun. Anton Affentranger è ina figura clav tar la fundaziun e l'erecziun dad Implenia. Dal 2006 fin il 2011 ès el stà president dal cussegl d'administraziun, dapi il 2011 schef dal concern. Durant ses temp ha Implenia augmentà sia svieuta da dus sin quatter milliardas francs.
Da Novartis tar Implenia
Il nov schef da concern, André Wyss, cumenza ses nov post l'october. El haja gronda experientscha en la direcziun, scriva Implenia. Il Svizzer da 51 onns è stà actualmain manader da l'entira producziun tar Novartis. Vitiers è Wyss era president da Novartis Svizra.
RR novitads 08:00